**Denumirea măsurii – CODUL Măsurii**

**Dezvoltarea serviciilor și activităților productive din teritoriu M5/6A**

|  |  |  |
| --- | --- | --- |
| **Tipul măsurii:** |  |  |
| INVESTIȚII |  | **x** |
| SERVICII |  | **x** |
| SPRIJIN FORFETAR |  |  |

**1.Descrierea generala a masurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

SDL urmăreşte creşterea bunăstării şi calităţii vieţii rezidenţilor, atât din punct de vedere social (infrastructură,educare şi formare continuă, sănătate, acces la actul de cultură şi recreere, etc.), dar şi economic (dezvoltarea agriculturi, industriei prelucrătoare, creşterea calităţii serviciilor şi creşterea numărului de locuri de muncă). Pentru creşterea competitivităţii pe termen lung a economiei locale este necesară construirea unei economii puternice prin maximizarea utilizării forţei de muncă şi a potenţialului local.

Trecerea la economia de piaţă a însemnat, evoluţia a două componente: transferul dreptului de proprietate asupra întreprinderilor de la stat la persoane de drept privat, precum şi apariţia unor întreprinderi particulare noi, ca rezultat al unor iniţiative particulare, independente, care au luat naştere ca urmare a schimbărilor petrecute în unităţile aflate încă în proprietatea statului. Aceste două căi de evoluţie s-au manifestat mai mult sau mai puţin simultan, dar în ritmuri diferite. Ambele au avut însă mari repercusiuni asupra pieţei muncii. În timp ce privatizarea a dus la reducerea numărului de locuri de muncă, amplificând astfel şomajul, mai ales pe termen lung, noul sector particular a creat cea mai mare parte a noilor locuri de muncă. Pe lângă meritul de a fi contribuit la apariţia unui sector privat din ce în ce mai puternic, unele dintre aceste întreprinderi se caracterizează printr-o deosebită flexibilitate şi capacitate de adaptare la nou, manifestându-se ca o forţă motrice remarcabilă a progresului economic în micro-regiune. Existenţa unor politici şi a unui cadru de reglementare, care să permită întreprinderilor să opereze şi să se dezvolte într-un mediu concurenţial adecvat, este fundamentală pentru susţinerea creşterii sectorului IMM.

În ciuda progreselor semnificative realizate în ultimii ani, există încă bariere administrativ-birocratice care impun costuri adiţionale nejustificate pentru întreprinzătorii ce doresc să demareze sau să-şi extindă afacerea.

Este necesar să se introducă măsuri pentru contracararea barierelor administrative şi tehnice, să se dezvolte un cadru instituţional coerent pentru elaborarea şi implementarea politicilor specifice şi să îmbunătăţească dialogul dintre instituţii, partenerii sociali şi structurile de reprezentare a intereselor IMM-urilor, pentru maximizarea eforturilor de dezvoltare ale sectorului.

Industria prelucrătoare deţine la nivelul micro-regiunii „Bucovina de Munte” un procent semnificativ, datorită resurselor de care dispune zona. Astfel, tehnologizarea firmelor care activează în domeniu este esenţială pentru creşterea competitivităţii acestui sector economic. Având în vedere potenţialul de care dispune micro-regiunea este absolut necesară valorificarea acestuia. Astfel, măsura urmăreşte găsirea de soluţii pentru creşterea competitivităţii IMM-urilor din micro-regiune, în special al celor care activează în domeniul prelucrării produselor specifice zonei.

În ceea ce privește încadrarea în SWOT a acestei măsuri, nevoia ei este justificată prin prezența unor elemente atât la secțiunea Puncte tari, cât și la Oportunități. Astfel, în teritoriul GAL Bucovina de munte, se remarcă: predominanta netă a IMM-urilor cu un grad de adaptabilitate mai ridicat la cerințele pieței; sectorul terțiar este bine reprezentat; vechi tradiții în prelucrarea unor resurse locale (lemn, țesături etc.); reconversia unor capacității economice spre arii de productivitate adaptate condițiilor locale; înființarea de noi IMM-uri situație care ar conduce la dezvoltarea cadrului economic; existența unor domenii cu potențial de absorbție şi modernizare ridicat (turism, agricultură, meșteșuguri tradiționale)

Concluziile analizei SWOT arată însă că implementarea acestei măsuri este necesară pentru stimularea mediului de afaceri din spațiul rural prin susținerea financiară a întreprinzătorilor care realizează activități neagricole pentru prima dată, fie pentru cei care modernizează şi/sau dezvoltă întreprinderile existente. Măsura contribuie la: ocuparea unei parţi din excedentul de forţă de muncă existent, la diversificarea economiei rurale, la creşterea veniturilor populaţiei rurale şi a nivelului de trai, la scăderea sărăciei.

**Obiectiv(e) de dezvoltare rurală** ”Obținerea unei dezvoltări teritoriale echilibrate a economiilor și comunităților rurale, inclusiv crearea și menținererea de locuri de muncă” ale Reg. (UE) nr. 1305/2013, art. 4, la care contribuie.

**Obiectiv(e) specific(e) al(e) măsurii**:

Obietivele specifice ale măsurii sunt:

* Creşterea numărului de investiţii în activităţile de producţie și servicii de la nivelul micro-regiunii;
* Creşterea competitivităţii IMM-urilor din domeniul producției și serviciilor non agricole;
* Creşterea numărului de IMM-uri care utilizează tehnologie şi echipamente TIC de ultimă generaţie;
* Investiţii pentru dezvoltarea activităţilor meşteşugăreşti, de artizanat şi a altor activităţi tradiţionale non-agricole cu specific local, precum şi marketingul acestora.

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013** numărul 6 „Promovarea incluziunii sociale, a reducerii sărăciei și a dezvoltării economice în zonele rurale”.

**Măsura corespunde obiectivelor art. 19 din Reg. (UE) nr. 1305/2013 ”**Dezvoltarea exploatațiilor și a întreprinderilor”,alin. 1, mai exact litera (b).

**Măsura contribuie la Domeniul de intervenție** **6A** prevăzut la art. 5, Reg. (UE) nr. 1305/2013) „ Facilitarea diversificării, a înființării și a dezvoltării de întreprinderi mici, precum și crearea de locuri de muncă”

**Măsura contribuie la obiectivele transversale ale Reg. (UE) nr. 1305/2013: Inovare, Mediu și climă**

***-Inovare:*** Prin interpretarea oferită termenului de „inovare” de către PNDR 2014-2020, termenul se referă la ceva ce nu a mai fost făcut în teritoriul de intervenție. În acest caz, unele proiecte finanțate prin această măsură vor fi inovative, fie că este vorba de utilizarea unor materiale și tehnologii noi, echipamente inovative pt teritoriu, primele implementări ale unor posibilități de agrement sau proiecte care să contribuie la valorificarea patrimoniului. Această măsură este astfel aliniată obiectivului transversal.

***-Mediu și climă:*** Măsura contribuie în 2 moduri obiectivului transversal mediu și climă:

1. În primul rând, fiecare investiție trebuie să îndeplinească anumite criterii în ceea ce privește protecția mediului înconjurător: se vor finanța cu prioritate proiecte care respectă un set de reguli minime de protecția mediului și, mai mult, se vor încuraja proiecte care acordă o importanță cât mai mare componentei de mediu, prin criteriile de selecție;

2. În al doilea rând, una din problemele cu care se confruntă orice activitate econmică este consumul mare de energie din surse convenționale. Astfel, o serie de proiecte ce se vor finanța vor asigura o contribuție directă la acest obiectiv transversal, prin: înlocuirea surselor de energie convențională cu cele regenerabile, verzi, reducerea emisiilor de carbon, creșterea eficienței utilizării energie, instalare de sisteme de iluminat economice și alimentate din surse regenerabile, asigurarea gestionării deșeurilor printr-o infrastructură corespunzătoare etc. Astfel, se va asigura o contribuție directă la acest obiectiv transversal.

**Complementaritatea cu alte măsuri din SDL: Nu este cazul**

**Sinergia cu alte măsuri din SDL:**

Măsura 5/6A ”Dezvoltarea serviciilor și activităților productive din teritoriu”, contribuie la realizarea Priorității 6 „Promovarea incluziunii sociale, a reducerii sărăciei și a dezvoltării economice în zonele rurale”, împreună cu celelelate măsurile din SDL: M4/6A, M6/6B, M7/6B, M8/6B.

1. **Valoarea adăugată a măsurii**

Valoarea adăugată a acestei măsuri este dată de sinergia tuturor proiectelor care vor fi implementate în teritoriu:

•Veniturile suplimentare generate de activitățile finanțate prin această măsură conduc la dezvoltarea altor activități economice din teritoriu și la o diversificare a produselor/serviciilor oferite ceea ce înseamnă mai multe locuri de muncă la nivel local, și va duce la apariția unor potențiale surse de venit pentru localnici.

•De asemenea, prosperitatea agenților economici înseamnă și mai multe venituri către consiliile locale, care vor putea astfel investi în serviciile publice.

1. **Trimiteri la alte acte legislative**

Legislație europeană: Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014, Reg. (UE) nr.215/2014. Reg 1407/2013

Legislație națională: HG 226/2015, Legea 161/2003,OUG 66/2011, OUG 49/2015, Legea 346/2004.

1. **Beneficiari direcți/indirecți (grup țintă)**

*Beneficiari direcți*: - Entități private constitute conform legislației în vigoare

*Beneficiari indirecți: -* Populația locală, Autorități publice locale

1. **Tip de sprijin**
* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.
1. **Tipuri de acțiuni eligibile și neeligibile**

***Acțiuni eligibile:*** Prin această măsură de finanțare sunt eligibile atât proiecte care au parte de investiții, cât și proiecte de achiziții/dotare:

* Dezvoltarea de noi activităţi economice industriale și servicii bazate inclusiv pe valorificarea resurselor locale (producerea și/sau procesarea unor bunuri sau materiale neagricole)
* Furnizarea de servicii necesare spațiului rural, exclusiv cele din domeniul agricultură;
* Realizare de obiecte şi produse tradiţionale şi valorificarea lor în magazinele proprii;
* Dotarea cu tehnologie modernă a IMM-urilor din micro-regiune, inclusiv TIC;
* Crearea şi/modernizarea atelierelor de prelucrare a diverselor produse tradiţionale;
* Crearea de mici magazine de desfacere a produselor obţinute din activităţi non-agricole.

Aceste acțiuni au un caracter exemplificativ și nu limitativ. De asemeni un proiect poate conține una sau mai multe acțiuni din cele enumerate mai sus.

***Acțiuni neeligibile:*** Prin această măsură nu sunt eligibile investițiile care ca scop prelucrarea și comercializarea produselor agricole.

***Reguli generale de eligibilitate a cheltuielilor***

- Cheltuielile trebuie să fie efectuate între 1 ianuarie 2014 și 31 decembrie 2023 ;

- Cheltuielile sunt efectuate după semnarea contractului de finanțare a proiectului și înainte de data de finalizare a acestuia

- Toate cheltuielile aferente proiectului sunt efectuate pe teritoriul GAL Bucovina de munte.

- NU este permisă achiziționare echipamentelor second hand

***Tipuri de cheltuieli eligibile aferente investițiilor :***

- Construcția, modernizarea, extinderea sau renovarea de bunuri imobile;

- Achiziționarea sau cumpărarea prin leasing de mașini și echipamente noi;

- Costurile generale ocazionate de cheltuielile menționate mai sus, precum onorariile pentru arhitecți, ingineri și consultanți, inclusiv studii de fezabilitate;

- Următoarele investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci;

- Costurile generale ale proiectului se vor încadra într-un procent de maxim 10% din totalul cheltuielilor eligibile pentru proiectele care prevăd construcții-montaj, respectiv 5% pentru proiectele care se referă la simpla achiziție de echipamente

1. **Condiții de eligibilitate**

-Solicitantul să se încadreze în categoria beneficiarilor eligibili;

-Solicitantul nu trebuie să fie în insolvență sau în incapacitate de plată;

-Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;

-Investiția să se încadreze în tipul de sprijin prevăzut prin măsură;

-Investiția trebuie să fie în corelare cu strategia de dezvoltară locală și/sau județeană;

-Investiția să se realizeze în teritoriul GAL Bucovina de munte;

-Dovada asigurării capacității și sursei de cofinanțare prin depunerea de documente emise de o instituţie financiară în original (extras de cont si/sau contract de credit)

1. **Criterii de selecție**

Selecția proiectelor se va efectua utilizându-se o evaluare pentru fiecare dintre cele 7 criterii: **Relevanță, Integrare, Eficiență, Sustenabilitate, Inovare, Mediu și climă, Locuri de muncă:**

**a)Relevanță:** se referă la modul în care realizarea acestui proiect rezolvă o problemă identificată ca fiind relevantă la nivel local. Relevanța proiectului evaluat va fi raportată la analiza diagnostic și analiza SWOT a SDL și va putea fi susținută cu alte date similare colectate din teritoriu. Prin implementarea proiectului se valorifică direct resursele locale neagricole și proiectul propus este relevant pentru mediul economic local, respectiv se vor promova cu prioritate proiectele care valorifică tradițiile locale.

Modalitatea de punctare a acestui criteriu se regăsește în fișa de evaluare a măsurii.

**b)Integrare:** acest criteriu evaluează modul în care proiectele finanțate prin această măsură contribuie la atingerea obiectivului măsurii și a obiectivelor SDL. Se va evalua modul în care proiectul va contribui la acestea: cât anume contribuie direct la indicatorii SDL, cum anume contribuie la obiectivul specific al măsurii/scopul acesteia. Acest criteriu este solicitat tocmai pentru a se asigura contribuția fiecărui proiect la prioritățile de dezvoltare a teritoriului identificate prin SDL. Astfel, se va asigura o dezvoltare integrată și simultană a domeniilor de activitate;

**c)Eficiență:** criteriul eficiență se referă la modul în care proiectul va fi implementat: respectarea rezonabilității cheltuielilor, metodologia de implementare/monitorizare a proiectului și activităților acestuia. Vor fi favorizate proiectele care au stabilită o metodologie clară de monitorizare a grupului țintă și de evaluare a impactului proiectului. Modalitatea de punctare a acestui criteriu este detaliată în fișa de evaluare aferentă măsurii.

**d)Sustenabilitate:** criteriul sustenabilitate se referă la potențialul de continuare a activității după finalizarea proiectului. Deoarece proiectele sunt generatoare de venit, se va analiza maniera în care solicitantul finanțării va asigura continuitatea proiectului pe baza sustenabilității operaționale și financiare, realizarea unor investiții care vor necesita costuri cât mai mici de mentenanță și administrare.

**e)Inovare:** Îndeplinirea acestui criteriu este dată de caracterul inovativ al soluțiilor propuse. În evaluarea criteriului vor fi luate în considerare toate aspectele proiectului, de la tehnici de construcție/materiale utilizate, la metode de prezentare a informației, soluții tehnologice implementate etc. Termenul „inovare” va fi utilizat în accepțiunea enunțată în PNDR 2014-2020, respectiv „Inovarea se poate concretiza la nivel local în tipuri de proiecte de servicii, produse, tehnologii, activități economice, forme de organizare, proiecte demonstrative cu caracter experimental, cu rezultate ce pot fi transpuse în practică și prin care se corelează acțiuni principale într-un context nou etc. Inovarea trebuie să fie evaluată cu referire la situația locală, ca o abordare inovatoare la nivelul teritoriului acoperit de GAL și care este posibil să fie existentă în alt teritoriu.” Modalitatea de punctare a acestui criteriu este detaliată în fișa de evaluare a proiectelor pentru această măsură.

**f)Mediu și climă:** se urmărește alinierea la obiectivul transversal de la nivel european de protecție a mediului înconjurător și combatere a efectelor schimbărilor climatice, astfel:

- proiectul implementează soluții prietenoase cu mediul înconjurător (ex.utilizarea de materiale exologice, a unor surse de energie neconvenționale, a echipamentelor cu un consum energetic/de apă eficient, creșterea suprafețelor ocupate de spații verzi, promovarea și diseminarea unui stil de viață prietenos cu medul înconjurător

-minimizarea la sursă a deșeurilor generate și/sau susținerea colectării seletive a deșeurilor, creșterea gradului de recuperare și reciclare a deșeurilor și gestionarea corespunzătoare cu respectarea principiilor strategice și a minimizării impactului asupra mediului și sănătății umane;

- proiectul implementează măsuri de protejare a biodiversității și ecosistemului, de creștere a eficienței energetice pt infrastructura realizată prin proiect.

**g)Locuri de muncă:** în cadrul acestui criteriu se urmărește promovarea cu prioritate a proiectelor care creează noi locuri de muncă (nu menținerea celor existente), cu normă întreagă sau cu jumătate de normă. Modalitatea de punctare a acestui criteriu este detaliată în fișa de evaluare a proiectelor pentru această măsură.

1. **Sume (aplicabile) și rata sprijinului**

**Sprijinul public nerambursabil** este de maxim 90 % din totalul cheltuielilor eligibile[[1]](#footnote-1).

**Suma maximă alocată unui proiect** este de 45.000 euro

**Suma totală alocată măsurii** este de 100.000 euro

1. **Indicatori de monitorizare**

Cheltuieli publice totale 100.0000 euro

Număr total locuri de muncă create: 2

1. Acordarea sprijinului nerambursabil se va face cu respectarea criteriilor privind incadrarea în ajutorul de minimis prevăzute în Reg. (UE) nr. 1407/2013 precum și in legislatia nationala în vigoare, respectiv încadrarea în plafonul maxim 200.000 Euro pe care o întreprindere unică ii poate primi pe o perioadă de 3 ani. [↑](#footnote-ref-1)